Jacek Zieliński

Jacek Zieliński (s. 22. maaliskuuta 1961) on puolalainen jalkapallovalmentaja ja entinen keskikenttäpelaaja. Marraskuusta 2021 lähtien hän on toiminut KS Cracovian päävalmentajana. ==Ura pelaajana== Zieliński aloitti peliuransa synnyinkaupungissaan Siarka Tarnobrzegin seurassa 1976. Hän nousi seuran kapteeniksi jo seuraavana vuonna ja edusti seuraa kapteenin vielä kaksi kautta. Hän pelasi 1980-84 neljän vuoden ajan Gwardia Varsovassa palaten sitten Stiarkaan, jota hän edusti yhdeksän kauden ajan. 1993 hän pelasi lyhyen aikaa Stal Stalowa Wolassa, jossa lopetti uransa 32-vuotiaana. ==Ura valmentajana== Valmennusuransa Zieliński aloitti vuonna 1995 Stiarka Tarnobrzegin kakkosjoukkueen valmentajana. Valmennettuaan pari vuotta Alit Ozarówia hänestä tuli 1998 Stiarkan päävalmentaja. Tämän jälkeen hän toimi lyhyitä jaksoja puolalaisten pääsarjaseurojen valmentajana. Vuonna 2002 hän siirtyi Górnik Łęcznan päävalmentajaksi ja nosti seuran debyyttikautensa päätteeksi pääsarjaan nousukarsintojen kautta. Hän toimi seuran valmentajana kauden 2004/05 loppuun saakka johdattaen seuran pääsarjassa seitsemänneksi. 2005 Zieliński siirtyi Odra Wodzisławin peräsimeen ja seuraavana kesänä Dyskobolia Grodzisk Wielkopolskin päävalmentajaksi. Hän johdatti seuran Puolan cupin ja liigacupin mestariksi vuonna 2007. Kesällä 2008 seura fuusioitui Polonia Varsovan kanssa ja Zielińskistä tuli pääsarjapaikan ottaneen Polonian päävalmentaja.Polonia coraz bliżej fuzji z Dyskobolią Seura sijoittui kauden päätteeksi neljänneksi. Kesäkuussa 2009 Zieliński siirtyi KKS Lech Poznańin päävalmentajaksi.Football, League European qualifications: Fredrikstad FK vs. KKS Lech Poznan Debyyttikausi oli menestyksekäs ja Lech Poznań juhli kauden jälkeen Puolan mestaruutta 17 vuoden tauon jälkeen.Party in Poznan und Prag Kaudella 2010/11 Lechin otteet Ekstraklasassa olivat vaisuja, mutta Eurooppa- liigassa johdatti Zieliński joukkueensa 3–3 tasapeliin Juventusta vastaan ja 2–0 voittoon Red Bull Salzburgista. Tästä huolimatta hän sai potkut tehtävistään marraskuun alussa 2010. Zieliński makes way for Bakero at Lech Maaliskuussa 2011 Zieliński palasi Polonia Varsovan päävalmentajaksi.Zieliński returns to Polonia as head coach Hän johdatti Polonian kauden päätteeksi seitsemänneksi. Kaudella 2011/12 Polonia taisteli tosissaan europaikoista Ekstraklasassa. Viidentenä liigassa majaillut seura hävisi maaliskuussa neljäntenä olevalle Korona Kielcelle, mikä johti Zielińskin yllätyspotkuihin. Polonia replace Zielinski with Michniewicz Syyskuussa 2012 Zielińskistä tuli Ruch Chorzówin päävalmentaja.Jacek Zieliński nowym trenerem Ruchu Joukkue jäi Zielińskin johdolla Ekstraklasassa sijalle 15. Kausi 2013/14 alkoi Ruchilta myös kehnosti ja lopulta 0-6 tappio Jagiellonia Białystokille johti Zielińskin potkuihin syyskuussa 2013. Jacek Zieliński zwolniony z Ruchu Huhtikuussa 2015 Zieliński palasi valmennustehtäviin KS Cracovian peräsimessä.Oficjalnie: Jacek Zieliński nowym trenerem Cracovii Hänen johdollaan seura säilytti paikkansa Ekstraklasassa voitettuaan alemman pudotussarjan ja ollen lopulta sarjan yhdeksäs. Hän luotsasi seuraa kauden 2016/17 loppuun saakka. Cracoviasta lähtönsä jälkeen hän valmensi lyhyen aikaa Bruk-Bet Termalican ja Arka Gdynian päävalmentajana.Jacek Zielinski Marraskuussa 2021 Zieliński palasi KS Cracovian päävalmentajaksi.Jacek Zieliński powraca do Cracovii! ===Meriitit valmentajana=== * Puolan mestaruus: 2010 * Puolan cup: 2007 * Ekstraklasa cup: 2007, 2008 == Yksityiselämä == Hän on naimisissa Marian kanssa ja heillä on kaksi poikansa: Maciej ja Tomasz. ==Lähteet== * Jacek Zieliński (90minut.pl) ===Viitteet=== Luokka:Puolalaiset jalkapalloilijat Luokka:Puolalaiset jalkapallovalmentajat Luokka:Vuonna 1961 syntyneet Luokka:Elävät henkilöt